

**Еуразиялық экономикалық комиссия Алқасының Еуразиялық экономикалық одақтың техникалық регламенттерін әзірлеу жоспарының орындалуына және оларға өзгерістер енгізуге мониторинг жүргізу туралы есебінің қорытындылары бойынша қабылданатын шаралар туралы**

Еуразиялық экономикалық комиссия Кеңесінің 2022 жылғы 25 қарашадағы № 49 өкімі

      Еуразиялық экономикалық комиссия Кеңесінің 2021 жылғы 23 сәуірдегі № 57 шешімімен бекітілген Еуразиялық экономикалық одақтың техникалық регламенттерін әзірлеу жоспарының орындалуына және оларға өзгерістер енгізуге мониторинг жүргізу туралы (бұдан әрі – жоспар) Еуразиялық экономикалық комиссия Алқасының (бұдан әрі – Комиссия) есебін және Еуразиялық экономикалық одақтың техникалық регламенттерін (бұдан әрі тиісінше – техникалық регламенттер, Одақ) әзірлеудің тиімділігін арттыру және оған өзгерістер енгізу туралы ұсыныстарын назарға ала отырып:

      1. Одаққа мүше мемлекеттердің (бұдан әрі – мүше мемлекеттер) үкіметтерінен техникалық регламенттер мен оларға өзгерістерді әзірлеушілер ретінде айқындалған мемлекеттік билік органдарына жұмысты жандандыру және Комиссияға:

      а) 2023 жылғы 1 наурызға дейін:

      Армения Республикасының Үкіметі – жоспардың II бөлімінің 12-тармағы бойынша техникалық регламентке өзгерістер жобасының алғашқы редакциясын;

      Ресей Федерациясының Үкіметі:

      жоспардың І бөлімінің 5 және 11-тармақтары және ІІ бөлімінің 17, 31 – 35 және 38 – 40-тармақтары бойынша техникалық регламенттер мен оларға өзгерістер жобаларының алғашқы редакциясын;

      жоспардың II бөлімінің 15 және 16-тармақтары бойынша мүше мемлекеттерге мемлекетішілік келісуге жіберу үшін оларға құжаттар жиынтығы бар техникалық регламенттерге өзгерістердің пысықталған жобаларын;

      жоспардың II бөлімінің 1 және 14-тармақтары бойынша Ресей Федерациясы Үкіметінің мемлекетішілік келісу нәтижелері бойынша шешімдерін;

      б) 2023 жылғы 1 маусымға дейін Қазақстан Республикасы Үкіметі:

      жоспардың II бөлімінің 29-тармағы бойынша техникалық регламентке өзгерістер жобасының алғашқы редакциясын;

      жоспардың I бөлімінің 2-тармағы бойынша мүше мемлекеттерге мемлекетішілік келісуге жіберу үшін оған құжаттар жиынтығы бар техникалық регламенттің пысықталған жобасын ұсынуды тапсыру сұралсын.

      2. Осы өкім Одақтың ресми сайтында жарияланған күнінен бастап күшіне енеді.

**Еуразиялық экономикалық комиссия Кеңесінің мүшелері:**

*Армения*   *Беларусь*   *Қазақстан*   *Қырғыз*   *Ресей*

*Республикасынан Республикасынан Республикасынан Республикасынан*  *Федерациясынан*

*М.Григорян*  *И.Петришенко*  *С.Жұманғарин* *А.Касымалиев* *А.Оверчук*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК